पार्टी की उम्र के करीब एक तिहाई समय तक इसकी अध्यक्षता इसी परिवार के पास रही। नेहरू, इंदिरा और यहां तक कि राजीव गांधी के काल तक परिवार के नेतृत्व को किसी प्रकार की चुनौती नहीं मिली। बाद में यदि मिली भी तो उसे पार्टीजनों का ही बहुत साथ नहीं मिला। कभी लगा कि वंशवादी राजनीति पार्टी को नुकसान पहुंचा रही है तो कभी लगा कि नेहरू-गांधी परिवार ही पार्टी को एक सूत्र में जोड़े रख सकता है। ऐसे में वंशवाद के बूते ही पूरे भारत के चलने का पिछले दिनों सनसनीखेज बयान देने वाले 47 वर्षीय राहुल गांधी अब खानदान की विरासत का ताज पहन रहे हैं।